John Bogolo Erzuah

John Bogolo Erzuah yɛ Kane ɔkyerɛkyerɛfo ne amnyoni. ɔsoom sɛ ɔman soafo wɔ afe 1956, na ogyina Ghana anan mu wɔ amanɔne dwumdie ahorɔw pii mu firi afe 1957 kosi afe 1966.

 Ne mmɔfrase ne Nhomasua 
Wɔ woo John wɔ afe 1914 wɔ Tarkwa ɛwɔ Atɔe mantam mu wɔ Ghana. Wɔ tetee no so ɔkyerɛkyerɛni wɔ St. Augustine’s College a ɛwo Cape Coast ma no wieɛ.

 Nnwuma 
ɔkɔ kaa St. Augustine’s College adwumayefoɔ hɔ bre owiee akyerɛkyerɛfo ntetee sukuu no na ɔbɛyɛɛ sukuu so hwɛfo wɔ Ghana College, esiama a ɛwɔ atɔɛ mantam mu.

 Amanyɔsɛm ne ɔman ananmusi adwuma 
Wɔ afe 1951 mu no, wɔ paw no sɛ mansin no mmarahyɛkuo no mu ni wɔ Ankobra. Wɔ saa afe no mu no, wɔpaw no sɛ Soafo kyerɛwfo ma asoe a ɛhwɛ nhoma sua so. Na ɔyɛ otitenani ma kuo a ɛne Erzuah a ne boate ne sɛ wɔ hwɛ na wɔ toto akyerɛkyerɛfo a wɔnhyɛ aban ase sikasɛm ne wɔn yiyie die. Wɔ afe 1952 mu no, na ɔka kuo a wosii Ghana anan mu wɔ nyiamu a w’ato din African Education Conference a ɛkɔɔ so wɔ Cambridge. Wɔ san paw no sɛ mmarahyɛkuo no mu biom wɔ afe 1956 na wɔ saa afe no ara mu no, wɔ pagyaa ne dibea mu yɛɛ no Soafo a ɔhwɛ nhomasua so.  Wɔ juyl afe 1956 mu noa, wɔ maa no soafo dibea a onni asoe.

Wɔ paw no wɔ afe 1957 sɛ Ghana ananmusini a ɔwɔ India ma no soom wɔ saa dibea no mfie mienu.  Wɔ afe 1959 mu no, wɔpaw no se Ghana ananmusini a ɔwɔ Egypt. ɔsoom wɔ saa dibea no kosii 1960. Wɔ afe 1962 ɔsoom se Ghana ananmusini a ɔwɔ France na wɔ afe 1964 mu no, ɔbɛyɛɛ Ghana ananmusini a ɔwɔ Ivory Coast kosii se NLC tuu Nkruma aban gui.

 Nkekaho